**INDIVIDUÁLNY VZDELÁVACÍ PROGRAM** – VZOR pre žiaka s VPU

**OSOBNÉ ÚDAJE ŽIAKA**

* Meno a priezvisko: **Martin Mrkvička**
* Dátum narodenia: 01.01.200..
* Ročník/trieda siedma A
* Školský rok: **20 . . /20 . .**
* Škola: ZŠ, ...........................

**ZÁKLADNÉ ÚDAJE VYPLÝVAJÚCE Z ODBORNÝCH VYŠETRENÍ** (popis samotných diagnóz, ich vplyv na VVP, prognóza žiaka)

**Psychologické vyšetrenie so záverom a odporúčaniami:**

* Aktuálna úroveň rozumových schopností sa globálne nachádza v  pásme nadpriemeru.
* Verbálne schopnosti intelektu t. č. v pásme vysokého nadpriemeru.

**Špeciálnopedagogické vyšetrenie so záverom a odporúčaniami:**

* Špeciálnopedagogické vyšetrenie konštatovalo vývinové poruchy učenia: **dyslexiu I. stupňa a dysgrafiu II. stupňa**

**Odborné vyšetrenia so záverom**: nebolo potrebné zrealizovať.

**Doterajšia psychologická a špeciálnopedagogická intervencia:**

* Doteraz nebola poskytovaná žiadna intervencia zo strany poradenského zariadenie, len v detstve navštevovali pravidelnejšie logopéda (zdravotnícke zariadenie).

**Závery pedagogickej diagnostiky:**

* Porucha čítania sa prejavuje najmä pomalším tempom čítania a evidujeme na hodinách akýsi strach z čítania nahlas pred triedou. Porucha písania, **dysgrafia II. stupňa**, sa prejavuje najmä v nesprávne osvojenej technike písania, zaostávajúcim tempom písania, v kvalite grafém a nesprávnych spojov. Pri časovom strese sa písmo stáva miestami až nečitateľné. V gramatickej zložke sa u menovaného žiaka vyskytuje mierne zvýšený počet chýb, má oslabenú rýchlu aplikáciu gramatických pravidiel do písomného prejavu. Ťažkosti evidujeme aj s použitím naučených gramatických pravidiel, príp. vzorcov. Problémy vo vzdelávaní žiaka v nemalej miere má aj oscilujúca koncentrácia pozornosti.

**ŠPECIFIKÁ VYUČOVACIEHO PROCESU**

**Požiadavky na úpravu prostredia triedy, resp. školy**

* nevyžaduje si žiadnu úpravu prostredia triedy ani školy
* vhodné je, aby žiak sedel v blízkosti učiteľa, aby v prípade potreby ho učiteľ mohol rýchlejšie usmerniť, motivovať, resp. aby sedel samostatne alebo pri spolužiakovi, ktorý mu dokáže pomôcť

**Úprava organizácie výchovno-vzdelávacieho procesu:**

* žiak je vzdelávaný v bežnej triede formou školskej integrácie
* postupuje podľa školského vzdelávacieho programu pre 2 stupeň ZŠ (ISCED2), ako aj VP pre žiakov s VPU, bez výrazných zásahov do učebného plánu a učebných osnov
* aktuálne nie je nutné modifikovať učebné osnovy
* poradenské zariadenie neodporúča žiaden zo špecifických predmetov

**Aplikácia špeciálnych vzdelávacích postupov:**

* zamerať sa na okamžité odmeny, pozitívnu motiváciu
* uisťovať sa, či žiak sleduje výklad učiteľa udržiavaním zrakového kontaktu a stihne si robiť poznámky
* zamerať sa na silné stránky žiaka (športové úspechy, využiť možnosti reprezentácie školy v športe)
* stanoviť primerané krátkodobé študijné ciele, ktoré je žiak schopný splniť v reálnom časovom termíne a trvať na ich dodržaní (zaviesť kontrolný systém rodič – škola – žiak, aby sa predišlo nedorozumeniam a neúspechom, napr. zabudnuté domáce úlohy nehodnotiť „5“ ale dať mu náhradný termín vypracovania)
* posudzovať učebné výsledky žiaka objektívne a primerane náročne, rešpektujúc psychicky a fyzicky stav žiaka, druh a stupeň postihnutia, ak má vplyv na výsledky práce žiaka v príslušnom predmete
* žiaka kladne motivovať a povzbudzovať, používať pozitívnu stimuláciu (pochvala, ocenenie) aj za čiastkové úspechy, minimálne zlepšenia, využiť aj inú formu vzdelávania a sebarealizácie: projektmi, ktoré je možné následne ohodnotiť a pod.

**Spôsob hodnotenia a klasifikácie žiaka**

* žiaka hodnotiť v súlade s prílohou č. 2 - Zásady hodnotenia žiaka so ZZ začleneného v základnej škole, Metodického pokynu č. 22/2011 na hodnotenie žiakov základnej školy
* pri klasifikácii je potrebné tolerovať neúhľadnosť rukopisu žiaka - pri rysovaní a hodnotení grafickej úpravy zošitov a písomných prácach žiaka resp. umožniť písanie tlačeným písmom
* z klasifikácie vylúčiť diktáty (celkovo gramatickú stránku), nahradiť údajom o počte chýb
* uprednostňovať ústne skúšanie pred písomným, namiesto dlhých odpovedí zvoliť kratšie skúšanie (v prípade bloku ho usmerniť a napomôcť mu k odpovedi, pracovať s ním formou otázok a odpovedí)
* v prípade nevyhnutných písomiek, uprednostňovať testovú formu pri ktorej si žiak vyberá z viacerých odpovedí
* poskytnúť dlhší čas na vypracovanie písomných úloh
* využívať pozitívnu motiváciu formou pochvál a povzbudivých slov
* ubezpečiť sa, či žiak porozumel zadaniu
* nevyvolávať žiaka k hlasnému čítaniu pred triedou (len keby chcel on sám)
* na vypracovanie poskytnúť dostatok času alebo zadávať menej príkladov (ohodnotiť aj správnosť postupu nie len samotný výsledok)
* hodnotiť laboratórne práce po obsahovej stránke, nie grafickej

**Organizácia a formy vzdelávania:**

* na hodine využívať aj skupinové, kooperatívne formy vyučovania, ktoré umožňujú diferenciáciu, individualizáciu, vzájomnú pomoc a spoluprácu medzi žiakmi (potrebné aj k úplnému začleneniu/integrácii menovaného žiaka)

***Slovenský jazyk a literatúra***

* v písomnom prejave – písomných previerkach sa nebude pri hodnotení zohľadňovať gramatická stránka jazyka a grafická úprava
* pri slohových prácach a diktátoch sa budú prednostne využívať doplňovačky (zamerané na jeden gramatický jav) - uvedenie len počtu chýb
* pri písaní písomiek a testov učiteľ zvýrazní kľúčové slová, vytvorí dostatočný časový priestor na prečítanie a vypracovanie úloh
* učiteľ žiakovi umožní vypracovávať písomné práce a poznámky na PC
* žiak bude sedieť v blízkosti učiteľa, aby v prípade potreby ho učiteľ mohol rýchlejšie usmerniť
* žiakovi bude k dispozícii pri písomnom preverovaní vedomostí dostatočný časový priestor, viac sa bude preferovať ústne skúšanie
* pri ústnej odpovedi bude učiteľ pracovať so žiakom formou otázok a odpovedí a takúto odpoveď bude považovať za plnohodnotnú

***Anglický jazyk***

* žiak bude skúšaný prevažne ústnou formou,
* žiakovi sú tolerované drobné chyby v zápise (slová zapísané foneticky správne, resp. vynechávanie a zámeny písmen),
* vyučujúci sa zameriava na štylistiku a obsahovú stránku slohových prác a nebude hodnotiť pravopisnú zložku a úpravu,
* žiak môže odovzdávať domáce úlohy vypracované na PC,
* žiak je kladne motivovaný a povzbudzovaný a pochválený za čiastkové úspechy,
* u žiaka sa sleduje najmä praktické použitie jazyka

***Všetky predmety teoretickej povahy (matematika, vrátane jazykov, odborné predmety)***

* uprednostňovať ústne skúšanie pred písomným
* pri ústnej odpovedi pracovať so žiakom formou otázok a odpovedí a takúto odpoveď považovať za plnohodnotnú
* v prípade nevyhnutnosti napísať písomku je potrebné zvýrazniť kľúčové slová, vytvoriť dostatočný časový priestor na prečítanie a vypracovanie úloh; v prípade neúspechu je potrebné preveriť si skutočné vedomosti ústnou formou (najpotrebnejšie je to na predmetoch teoretickej/odbornej povahy, a v matematike), vhodnejšia forma je testová forma pri ktorej si žiak vyberá z A,B,C možností
* na písomkách mu umožniť používať kalkulačku a hodnotiť zvládnutý postup a nie výsledok, nakoľko často krát urobí chyby z nepozornosti (zámena znamienok, čísel, zlé odpísanie zadania)
* pri samostatnej písomnej práci je potrebné vytvoriť mu dostatočný časový priestor na prečítanie a vypracovanie úloh, viesť ho ku zvýšenej kontrole (môže zameniť čísla, roky a pod.)
* ak by si nestihol robiť poznámky z predmetov teoretickej/odbornej povahy, resp. sú pre neho nečitateľné a neúplné, potrebné mu je ich poskytnúť vo vytlačenej forme priamo od vyučujúceho, resp. určiť spolužiaka na odfotenie

**Zabezpečenie kompenzačných a špeciálnych učebných pomôcok:**

* Na vyučovaní využívať vo väčšej miere názorné pomôcky podľa potreby, ako napr. gramatické tabuľky, kalkulačku, počítač, pravidlá slovenského pravopisu, prekladové slovníky a pod.
* Využívať CD diktáty firmy LUMI ([www.lumi.sk](http://www.lumi.sk) )
* Pracovať podľa upravených, prispôsobených testov a textov v súlade s odporúčaniami uvedenými v správe z poradenského zariadenia.

**ZABEZPEČENIE PERSONÁLNEJ POMOCI, odborného psychologického a špeciálno-pedagogického servisu**

* nevyžaduje si žiadnu personálnu pomoc
* spolupracovať s odborníkmi z poradenského zariadenia (CPPPaP, CŠPP, adresa, kontakty na odborníkov, ktorí ho vyšetrili)

**Personálne zabezpečenie a popis špeciálnopedagogického servisu:**

* nevyžaduje si žiadnu personálnu pomoc, ani pomoc asistenta učiteľa
* menovaný žiak sa bude raz štvrťročne zúčastňovať v poradenskom zariadení korekčných, reedukačných cvičení (po dohode rodič / ZZ – centrum)

**Dlhodobé a krátkodobé ciele výchovno-vzdelávacieho procesu**

* **dlhodobé** – najvyšším cieľom u menovaného žiaka je úspešné ukončenie vzdelávania v základnej škole, neskôr úspešné zvládnutie Testovania 9 a prijímacieho konania na SŠ
* **krátkodobé –** nastaviť prácu so žiakom tak, aby mu písanie nerobilo závažné problémy; aby si zvolil takú formu rukopisu, ktorá bude čo najviac čitateľná; aby sa dokázal lepšie a so záujmom sústrediť na hodinách a podal relevantný výkon v súlade so svojou prípravou na vyučovanie

**SPOLUPRÁCA S RODIČMI / Zákonnými zástupcami**

* odporúčame pravidelné konzultácie o výsledkoch a pokrokoch menovaného žiaka s rodičmi / ZZ vždy posledný piatok v mesiaci s triednym učiteľom

**Podiel integrovaného žiaka** (najmä žiak na II. stupni ZŠ) **:**

* aktívne pracovať na hodine
* neodvolávať sa na svoju poruchu
* využívať konzultačné hodiny najmä z cudzieho jazyka

**IVP SPRACOVAL/-LI:**

Triedny učiteľ: .........................................................................................

Výchovná poradkyňa/škol.špec.ped: .......................................................

Špeciálny pedagóg PZ: ............................................................................

**IVP SCHVÁLIL:**

Riaditeľ/riaditeľka školy (meno, podpis a pečiatka školy): .............................. dňa: ...............

**S IVP BOLI OBOZNÁMENÍ:**

Zákonný zástupca žiaka (meno a podpis): ......................................................... dňa: ................

**Ďalší vyučujúci žiaka:**

Meno a podpis: ......................................................

Meno a podpis: ......................................................

Meno a podpis: ......................................................

Meno a podpis: ......................................................

Meno a podpis: ......................................................

Meno a podpis: ......................................................

Meno a podpis: ......................................................

POZNÁMKA: Priebežné hodnotenie úprav učebných osnov a výchovno-vzdelávacích výsledkov žiaka. Priebežné hodnotenie sa vykonáva spravidla štvrťročne a je súčasťou tohto dokumentu.